**Feladat száma: 1**

1. Hozzon létre egy üres listát *etelek* néven
2. Kérjen be a konzolon keresztül étel neveket addig, amíg üres érték nem érkezik (beírás nélküli enter) és tárolja le az *etelek* listába
3. Figyeljen rá, hogy a beírt értékeket csupa nagybetűvel tárolja le!
4. Írja ki a képernyőre hány darab eleme van a listának  
   pl: Lista elemeinek száma: 4 db
5. Írja ki a képernyőre a lista utolsó elemét!

**Feladat száma: 2**

1. Hozzon létre egy üres szótárat *szamitogep* néven.
2. Kérje be a konzolon keresztül két értéket, ram és tárhely néven.
3. A bekért adatokat állítsa be a szótár kulcs- érték párnak. (Kulcs legyen: ram, tarhely az értéke, pedig amit a felhasználó adott meg)
4. Írja ki a képernyőre a ram értékét: A ram értéke 8 GB
5. Törölje ki a szótár tarhely értékét kulcs alapjan

**Feladat száma: 3**

1. Hozzon létre egy listát *szamok* néven
2. Töltse fel a listát 5 db véletlen számmal, a véletlen számok 100 és 200 közöttiek legyenek
3. Írja ki a számok összegét a konzolra
4. Írja ki a konzolra a 3. elemet

**Feladat száma: 4**

1. Készítsen egy függvényt kutyaevek néven
2. A függvénynek egy bemeneti paramétere legyen honap néven
3. Számolja ki a kutya életkorát (emberi életkorra számolva). Ehhez a képlet: kutya életkora = (honap/12)\*7 az eredményt kerekítse felfelé!
4. A kiszámolt értékkel térjen vissza a függvény
5. Hívja meg a függvényt 22 hónapos értékkel, és írja ki az eredményt a képernyőre

**Feladat száma: 5**

1. Nyisson egy fájlt írásra feladat5.txt néven
2. Kérjen be az alábbi 3 adatot a felhasználótól, és írja ki a fájlba: Név, születési idő, osztály
3. Nyissa vissza a fájlt olvasásra, és olvassa be az első 3 karaktert és írja ki a képernyőre

**Feladat száma: 6**

1. Hozzon létre egy osztályt Nyomtato néven
2. A Nyomtato tulajdonságai: gyorsasag,tipus,wifimod
3. Hozza létre a konstruktort és paraméterből állítsa be a tulajdonságokat
4. Hozzon létre egy metódust nyomtat néven, aminek legyen egy bemenő paramétere lapszám.
5. Hozzon létre egy hibaJelzes nevű metódust bemenő paraméter nélkül.
6. A metódusok működése még ismeretlen, ezért írja oda a megfelelő parancsot, hogy ne legyen hiba a kódban.

**Feladat száma: 7**

1. Kérjen be a konzolon keresztül egy szót.
2. Írja ki a képernyőre a bekért szót csupa nagybetűvel
3. Írja ki a képernyőre a bekért szót csupa kisbetűvel
4. Állapítsa meg, hogy a bekért szóban csak betűk vannak-e? (a képernyőre csak annyit írjon ki, hogy: *igen csak betűk tartalmaz* / *nem, nem csak betűket tartalmaz*)
5. Írja ki a képernyőre úgy a szót, hogy lecseréli benne az a betűket ű betűkre.

**Feladat száma: 8**

1. Hozzon létre egy eljárást, aminek egy bemenő paramétere legyen.
2. A bemenő paraméternek írja ki a karakterek számát.
3. Állapítsa meg, hogy „k” betűre végződik-e a bemenő paraméter.
4. Írja ki a bemenő paramétert úgy, hogy a kisbetűből nagyot, a nagyból kicsi betűket csinál.
5. Írja ki a képernyőre, hogy csak betűk és számok vannak-e a bemenő paraméterben? (igen, csak betűk és számok/Nem csak betűk és számok).

**Feladat száma: 9**

1. Írj egy eljárást, amelynek van egy bemenő paramétere, egy egész szám.
2. Állapítsd meg és írd ki a konzolra, hogy páros vagy páratlan szám-e?
3. Írd ki a bemenő paraméter maradékét 3-al való osztás esetén.
4. Írd ki a konzolra a 4. hatványát a számnak.
5. Hívd meg a függvényt 4-es bemenő paraméterrel

**Feladat száma: 10**

1. Készíts egy szamokx nevű listát
2. Töltsd fel a listát 30db véltelen számmal 10 és 999 között
3. Írd ki a konzolra a legkisebb és a legnagyobb számot a listából
4. Írd ki a listában található számok összegét
5. Írd ki az átlagát a listában található számoknak

**Feladat száma: 11**

1. Készíts egy osztályt Konyv néven
2. A könyv tulajdonságai: szerző, cím, kiadás éve
3. A tulajdonságokat paraméterlistából állítsd be a konstruktorban.
4. Készíts egy metódust aminek a neve isbnSzam, egy bemenő paraméterrel. A bemenő paramétert állítsd be osztályváltozónak azonos néven.
5. Példányosíts egy könyvet konyv1 néven tetszőleges értékkel és hívd meg a metódusát szintén tetszőleges értékkel.

**Feladat száma: 12**

1. Kérj be egy mondatot a konzolról.
2. Szavanként darabold fel és helyezd el egy listában (szavak)
3. Írd ki a legelső és a legutolsó szót
4. Írd ki a második szót csupa nagybetűvel
5. Írd ki az utolsó előtti szót úgy, hogy csak a kezdő betű legyen nagy

**Feladat száma: 13**

1. Nyiss meg egy fájlt írásra szamok.txt néven
2. Generálj 10 db véletlen számot 200 és 300 között, tárold le egy listában.
3. A listát felhasználva, mindegyik számot új sorban írd bele a fájlba.
4. Az utolsó új sorba írd bele a számok összegét majd egy új sorba a számok átlagát.

**Feladat száma: 14**

1. Hozz létre egy osztályt Auto néven
2. Az Auto tulajdonsága legyenek: márka, modell, évjárat
3. A tulajdonságokat a paraméterlistából állítsd be a konstruktorban.
4. Készíts egy kilometerOraAllitas nevű metódust új érték bemenő paraméterrel. A bemenő paramétert állítsd be osztályváltozónak azonos néven a paraméterrel
5. Példányosíts egy Auto-t auto1 néven, tetszőleges értékkel és hívd meg a kilometerOraAllitas metódusát 120000-s értékkel.

**Feladat száma: 15**

1. Hozz létre egy osztályt Szemely néven.
2. A Szemely tulajdonságai: név, kor, nem
3. A tulajdonságokat a paraméterlistából állítsd be a konstruktorban.
4. Készíts egy koszones nevű metódust bemeneti paraméter nélkül, ami egyszerűen köszönti a nevén a személyt (Üdvözöllek kedves Péter!).
5. Hozz létre egy példányt a Szemely-ből szemely1 néven tetszőleges értékekkel, majd hívd meg a metódusát (koszones).

**Feladat száma: 16**

1. Készítsen egy függvényt, aminek egy egész szám bemenő paramétere van.
2. A függvény térjen vissza az 1-től a számig számok öszsegével.
3. Például ha a bemenő szám 4 akkor 1+2+3+4 vagyis 10-el kell hogy visszatérjen
4. A függvény hívja is meg 6-os értékkel és írja is ki az eredményt!